NaiveNeuron/SloPal huggingface dataset:
J. Laššáková, poslankyňa: (2007-06-20):
Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. spoločnú správu výborov Národnej rady Slovenskej republiky. Národná rada Slovenskej republiky uznesením z 10. mája 2007 č. 341 pridelila vládny návrh zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. (živnostenský zákon) v znení neskorších predpisov, na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodársku politiku. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní, odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 174 z 12. júna 2007 a uznesením č. 174a z 18. júna 2007 a Výbor Národnej rady Slovenskej republiky pre hospodársku politiku uznesením č. 156 zo 14. júna tohto roku. Z uznesení výborov vyplynuli pozmeňujúce a doplňujúce návrhy, ktoré máte uvedené v časti IV spoločnej správy s tým, že celkovo ide o tri pozmeňujúce návrhy, z čoho gestorský výbor odporúča hlasovať o bodoch 1 a 2 spoločne s návrhom tieto schváliť a osobitne o bode 3 s návrhom tento neschváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov, vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Ústavnoprávneho výboru Národnej rady Slovenskej republiky z 18. júna 2007 pod č. 200. Týmto uznesením ma výbor zároveň poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Skončila som s informáciou. Prosím, pani predsedajúca, otvorte rozpravu.
P. Hrušovský, predseda NR SR: (2002-12-09):
Nech sa páči, pán poslanec, máte slovo.
Blaha, Ľuboš, poslanec NR SR (2013-12-06):
Ďakujem pekne. Tak isto sa pripájam, tak isto aj k tej žiadosti, aby teda pravica mala trošku viacej podobností so svätým Mikulášom a viacej bola ochotná vnímať aj potreby ľudí. Ale chcel by som sa vyjadriť k pánovi Dzurindovi najmä v tom, že čakal som, že jeho príhovor ako bývalého premiéra, ako expremiéra bude štátnickejší, že bude sa venovať systémovým naozaj veciam, štátotvorným, naozaj z komplexného hľadiska. On sa venoval z hľadiska štátneho rozpočtu a verejných financií omrvinkám. On sa venoval konkrétnemu jednému rezortu, venoval sa Kišiňovu, venoval sa Tbilisi, Skopje. To sú naozaj z pohľadu expremiéra, by som povedal, veľmi, veľmi slabé témy. Ale chápem to, dobre. Pán kolega Dzurinda nechcel vystupovať ako expremiér, prijal tú rolu, že už dneska je iba poslanec zahraničného výboru, a vyjadroval sa čisto ku svojej kapitole, k zahraničnému výboru, v poriadku, ale v tom prípade nerozumiem, ako môže nerozumieť tomu, že západný Balkán, a tam patrí aj Macedónsko a napokon aj Moldavsko je veľmi blízko, že západný Balkán je prioritou našej zahraničnej politiky naprieč volebnými obdobiami. A práve tam, kde máme priority, by sme zrejme asi nemali ustupovať a nemali by sme mať menej zastupiteľstiev. Čiže by ste, pán kolega Dzurinda, tomuto podľa mňa vy práve mali rozumieť a takto, takéto šťuchance pánovi ministrovi zahraničných vecí Lajčákovi nemali udeľovať. Čiže chápem, že váš kolega Sulík nikdy nepochopí, aký je význam diplomacie, aký je význam iných vecí, ako je v tých jeho číselkách a kalkulačkách, ale vy by ste tomu rozumieť naozaj mali. Ale keď ste sa už naozaj dávali do roly poslanca zahraničného výboru, tak som od vás očakával ešte jedno posolstvo, že ste mohli vyzvať podobne ako ja plénum, aby si uctilo pamiatku Nelsona Mandelu. To by bolo hodné exministra zahraničných vecí. Ďakujem.
Osuský, Peter, poslanec NR SR (2020-04-01):
Ďakujem pekne, pán predsedajúci. No, ctená snemovňa, rozhodne nie som zástancom pomerne riskantnej úvahy, ktorú mal pred pár týždňami Boris Johnson tým, že chcel vybudovať v Británii kolektívnu imunitu za istého počtu zakalkulovaných obetí na tejto ceste. To nie. Ale nepochybne neexistuje na Slovensku žiaden zastupiteľský orgán, ktorý by mal 150 členov. Neexistuje tiež žiaden zastupiteľský orgán, ktorý by zasadal viacero dní a niekedy i týždňov po sebe súvislo, ako je Národná rada. Bežne. A bol som členom i mestského zastupiteľstva Bratislavy, i staromestského, ktorého som členom dodnes, miestnej časti, zasadáme jeden deň. V meste výnimočne dva dni po sebe, ak sa nestihli prejednať všetky body. To znamená, je mi ako predsa len lekárovi, ktorý mal špecializáciu v istej oblasti svojho rezortu aj infekčných ochorení, aké je epidemiologické zdôvodnenie, že tento parlament so 150 členmi zasadajúci kontinuálne, keď treba, týždeň, dva, je odolný, zostava supermanov, ale malé zastupiteľstvo s desiatimi obecnými radnými musí byť odtienené pri šesťhodinovom alebo štvorhodinovom zasadnutí. Nie je mi to jasné.
P. Paška, predseda NR SR: (2006-10-24):
Pán poslanec Jarjabek, požiadam vás, aby ste zaujali stanovisko najmä k predloženým pozmeňujúcim návrhom. Ešte predtým, ako vám dám slovo, chcem vás, kolegyne, kolegovia, informovať, že zvolávam po ukončení prerokovania týchto dvoch bodov krátke poslanecké grémium a po ňom budeme hlasovať o jednotlivých prerokovaných bodoch. Nech sa páči, pán poslanec.
Blanár, Juraj, podpredseda NR SR (2022-04-29):
Pán poslanec Podmanický s faktickou poznámkou.
Grendel, Gábor, podpredseda NR SR (2023-05-03):
S ďalšou faktickou poznámkou pán poslanec Eduard Kočiš.
Kollár, Boris, predseda NR SR (2022-09-22):
Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Monike Kaveckej.
Zs. Simon, poslanec: (2007-03-29):
Takže teraz by sme pristúpili k hlasovaniu o návrhu ako o celku, keďže sme prebrali všetky pozmeňujúce návrhy a spoločnú správu. Pán predsedajúci, dajte hlasovať o návrhu, o jeho posunutí do druhého čítania.
Pellegrini, Peter, predseda NR SR (2015-12-21):
Pán poslanec Hlina s reakciou na faktické poznámky.
Figeľ, Ján, podpredseda NR SR (2012-10-19):
S ďalšou faktickou poznámkou pán poslanec Číž.
Marosz, Ján, poslanec NR SR (2018-06-18):
Ďakujem za slovo. Vážená pani podpredsedníčka, vážené kolegyne, kolegovia, dovoľte, aby som podľa rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady rozhodol, aby návrh zákona prerokoval ústavnoprávny výbor, ktorý je aj gestorským výborom, do 10. septembra 2018. Navrhujem, aby sa Národná rada uzniesla po všeobecnej rozprave, že návrh zákona prerokuje v druhom čítaní. Pani predsedajúca, pani podpredsedníčka, prosím, otvorte všeobecnú rozpravu.
Kamenický, Ladislav, poslanec NR SR (2012-07-25):
Pán predsedajúci, budeme hlasovať o bode zo spoločnej správy, bod 1, s odporúčaním gestorského výboru schváliť.
B. Bugár, podpredseda NR SR: (2006-03-15):
(Hlasovanie.) Prítomných je 118 poslancov, za 113, proti 2, zdržali sa 2, nehlasoval 1. Konštatujem, že návrh zákona sme postúpili do druhého čítania. Nech sa páči druhé hlasovanie. A. Blajsko, poslanec: Prosím vás, pán predsedajúci, aby ste dali hlasovať o pridelení návrhu zákona (tlač 1518) na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre ľudské práva, národnosti a postavenie žien, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Glváč, Martin, podpredseda NR SR (2019-05-14):
Pán poslanec Číž.
Mačicová, Zdenka, poslankyňa NR SR (2023-11-14):
Sľubujem. (Potlesk.)
Svrček, Miloš, poslanec NR SR (2023-01-26):
Ďakujem za slovo. Pán kolega, mňa zaujala tá časť ohľadne nájomných bytov, ako ste tak trošku zosmiešňoval náš program ohľadne výstavby k štátom podporovaného nájomného bývania. Ste sám poslanec, máte zákonodarnú iniciatívu a veľmi dobre viete, že začať s nejakou veľkou výstavbou nájomných bytov nie je jednoduché a musíte najprv prísť do toho parlamentu s pripraveným návrhom zákona. Tá príprava netrvá mesiac, dva, ale niekedy trvá možno aj rok. A práve aj pri tomto zákone vznikla medzirezortná pracovná skupina, ktorá bola zložená z ix ľudí, ktorí pripravovali tento návrh zákona. A momentálne, keď už máme účinný tento zákon a máme už aj podpísanú prvú investorskú zmluvu za jeden a pol miliardy a pripravujú sa ďalšie investorské zmluvy za štyri miliardy. Poviem otvorene, napríklad v Nitre sa začínajú stavať tieto štátom podporované nájomné byty. Tak, samozrejme, že tieto byty ešte nemáte ho postavené. Že nemáte tam kľúče od dverí, ale budú tieto kľúče. A jednoducho ja sa chcem aj opýtať, že mali ste jednofarebnú vládu. Boli ste tu dvanásť rokov. Prečo sa nevytvoril napríklad tento segment nájomného bývania. Prečo sa všetko riešilo len cez Štátny fond rozvoja a bývania? A čo sa týka tých bilboardov, sedemtisíc bytov, že sme, teda bilboardov, že tu SME RODINA mala namiesto nájomných bytov. Veľmi dobre viete, že vy ste boli víťazom parlamentných volieb 2020 a máte najväčší štátny príspevok na činnosť politickej strany, takže keď si pozrieme aj záverečné správy z jednotlivých rokov, tak myslím si, že tam by vyšlo, že kto mal najviac bilboardov v rámci jednotlivých rokov po Slovensku. Ďakujem.
Sulík, Richard, predseda NR SR (2010-12-15):
Ďakujem pekne. Pokračujeme o 14.00 hodine. (Prerušenie rokovania o 12.03 hodine.) (Pokračovanie rokovania o 14.11 hodine.)
R. Kaliňák, podpredseda vlády a minister vnútra SR: (2010-02-05):
Návrh zákona bol prerokovaný v určených výboroch, z ktorých vzišli dve pripomienky. Tieto pripomienky odporúčam, tak ako to navrhol gestorský výbor, schváliť. Ďakujem pekne.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 133 prítomných, 133 za. Konštatujem, že sme navrhované uznesenie schválili. Pristúpime k hlasovaniu v druhom čítaní o zákone z 22. mája 2024, ktorým sa mení a dopĺňa zákon č. 543/2002 o ochrane prírody a krajiny, vrátenom prezidentkou Slovenskej republiky na opätovné prerokovanie. Máme to uvedené ako tlač 362. Dávam slovo spoločnej spravodajkyni z výboru pre pôdohospodárstvo a životné prostredie poslankyni Zuzane Matejičkovej, aby hlasovanie uviedla. Nech sa páči. (Hlasovanie o zákone z 22. mája 2024, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 362.)
Hrnčiar, Andrej, podpredseda NR SR (2019-05-16):
Nech sa páči, pán poslanec Drobný.
Fecko, Martin, poslanec NR SR (2013-10-29):
Ďakujem pekne, pán kolega, že si reagoval a vyznal sa zo svojich pocitov k stromom. Môžem k tomu dodať iba jedno, že pokiaľ si národ neuvedomí, že, resp. ľudské stvorenie si neuvedomí, že my potrebujeme rastliny, aj stromy, ony nás nepotrebujú, tak neprežijeme. Neprežijeme na tejto planéte a to si musíme uvedomiť aj u nás na Slovensku, pretože súčasná technokracia, resp. biznis, ktorý sa vedie aj, samozrejme, na drevárskom poli, je neskutočný. Dúfam, že slovenský národ sa doslova že spamätá a dá zadosť aj lesom a drevu na Slovensku, ale musíme preto urobiť niečo aj my poslanci Národnej rady, aby tá legislatíva bola taká, aby ten les tu zostal. 	Ďakujem pekne.
Kollár Boris, predseda NR SR (2023-01-26):
Ukľudnime sa, prosím!
Schlosár, Rastislav, poslanec NR SR (2023-05-25):
Takže, vážené panie poslankyne, páni poslanci, opäť tu spoločne s kolegom Martinom Beluským predkladáme návrh zákona, len teraz návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov. V tomto prípade cieľom tohto návrhu je zabezpečiť ochranu Slovenskej republiky a jej obyvateľov pred nelegálnymi migrantmi a inými cudzincami, ktorí bez oprávnenia vstupujú alebo sa zdržiavajú na území Slovenskej republiky, ako aj všetkými ostatnými, ktorí sa u nás zdržujú síce legálne, no predstavujú svojím životom a správaním hrozbu pre bezpečnosť Slovenskej republiky a jej obyvateľov. Viac opäť v rozprave, do ktorej sa hlásim ako prvý.
Grendel, Gábor, podpredseda NR SR (2022-11-08):
Jedna faktická poznámka na vaše vystúpenie. Pán poslanec Dominik Drdul, nech sa páči.
Horváthová, Eva, poslankyňa NR SR (2021-06-22):
Dajte hlasovať o mojom pozmeňujúcom návrhu.
Kuffa, Štefan, poslanec NR SR (2014-10-29):
Pán predseda, dovoľte mi len oznam. Oznamujem vám, že som vám dnes doručil list, v ktorom vás informujem, že sťahujem svoj podpis spod návrhu dvoch zákonov, a to č. 120/1993 o platových pomeroch niektorých ústavných činiteľov Slovenskej republiky (tlač 1196) a potom ďalší zákon, Trestný zákon 300/2005 (tlač 1191). Ten predchádzajúci návrh zákona, viete, pán predseda, pán minister tu predkladal návrh zákona na zmrazenie platov ústavných činiteľov. Ja som hlasoval proti návrhu zákona. Bolo by hlúpe, že by som hlasoval proti vlastnému návrhu. Ďakujem za pochopenie. Ďakujem.
Grendel, Gábor, podpredseda NR SR (2022-10-25):
V rozprave teraz vystúpi pán poslanec Marek Krajčí.
Danko, Andrej, podpredseda NR SR (2024-05-02):
Ďakujem. Tým, že sme vyčerpali vystúpenia všetkých prihlásených ústne aj písomne, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť k rozprave spravodajca? Nie. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Vládny návrh zákona má tlač 275, návrh na jeho pridelenie na prerokovanie výborom je v rozhodnutí č. 285. Prosím ministerku zdravotníctva Slovenskej republiky Zuzanu Dolinkovú, aby vládny návrh zákona uviedla. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 275.)
Bugár, Béla, podpredseda NR SR (2016-09-21):
Prezentujme sa a hlasujme. (Hlasovanie.) Prítomných 135 poslancov, za 45, proti 1, zdržalo sa 88 poslancov, 1 nehlasoval. Konštatujem, že tento návrh sme neprijali. Prosím teraz pána poslanca Žarnaya, aby uviedol hlasovanie o bode 59 programu o návrhu skupiny poslancov na vydanie zákona, ktorým sa mení a dopĺňa stavebný zákon (tlač 199). [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení zákona č. 369/1990 Zb. o obecnom zriadení v znení neskorších predpisov , tlač 199.]
P. Hrušovský, predseda NR SR: (2003-07-04):
(Hlasovanie.) 127 prítomných, 124 za návrh, 2 sa zdržali, 1 nehlasoval. Návrh zákona Národná rada Slovenskej republiky schválila. Ďakujem pani poslankyni Edit Bauer. Prosím pani poslankyňu Edit Bauer, aby zostala ako spravodajkyňa pri ďalšom bode programu, ktorým je vládny návrh zákona o sociálnom poistení , ktorý prerokúvame v prvom čítaní. Prosím pani poslankyňu, aby uvádzala návrhy na hlasovanie o tomto vládnom návrhu zákona.
Náhlik, Peter, poslanec NR SR (2017-09-06):
Pán predseda, keďže sme odhlasovali body zo spoločnej správy, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Laurenčík, Milan, podpredseda NR SR (2020-12-03):
Ďakujeme, pán minister. Na vaše vystúpenie nie sú žiadne faktické poznámky. Ďalším rečníkom prihláseným do rozpravy je pán poslanec Rastislav Schlosár. Ja sa ospravedlňujem pánu poslancovi, že sme museli zrekonštruovať to poradie, pretože technikom sa to nezarchivovalo tento stav, tak teraz by to malo byť tak, ako to je. Toto sú rečníci, ktorí už raz stratili poradie, keď tu teraz nebudú, stratia ho definitívne. Nech sa páči, pán poslanec, máte slovo.
Jurinová, Erika, podpredsedníčka NR SR (2015-03-10):
Pán poslanec Bastrnák.
Hrušovský, Pavol, podpredseda NR SR (2010-09-07):
Páni poslanci, prezentujme sa a hlasujme o návrhu, ktorý predniesol pán spoločný spravodajca. (Hlasovanie.) 106 prítomných, 81 za návrh, 17 sa zdržalo, 4 nehlasovali. Návrh sme schválili. Poprosím pána poslanca Štefanca, aby z poverenia gestorského výboru predložil návrhy uznesení k prerokovávanému vládnemu návrhu zákona, ktorým sa mení a dopĺňa zákon o dani z príjmov, ktorý prerokovávame ako tlač 72. Pán poslanec Štefanec. (Hlasovanie o vládnom návrhu zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 72.)
Gaborčáková, Soňa, poslankyňa NR SR (2017-03-22):
Ďakujem za slovo. Automatický vstup mladých ľudí do systému dôchodkového poistenia je vlastne takým prvým krokom k prebratiu zodpovednosti mladého človeka za svoj život v budúcnosti. Vieme, že štát má už teraz problémy s I. pilierom a do budúcnosti je naozaj otázne, či v takej výške, ako sa teraz poskytujú dôchodky, budeme môcť to udržať. Práve preto je potrebné, aby tento vstup bol teda zautomatizovaný tak, ako to navrhujeme my. A naozaj je treba povedať, že čím dlhšie budú v tom systéme, tým viac budú mať možnosti zrealizovať ten svoj kvalitný dôchodkový odpočinok. Ďakujem.
Bugár, Béla, podpredseda NR SR (2016-04-27):
Pán poslanec Osuský.
Paška, Pavol, predseda NR SR (2012-06-20):
Pán poslanec Fecko.
Paška, Pavol, predseda NR SR (2013-05-21):
Budete reagovať, pán poslanec?
Žiga, Peter, podpredseda NR SR (2023-12-19):
(Predsedajúci oznámil posunutie rokovania o 15 minút bez zapnutého mikrofónu.) (Prestávka.)
Grendel, Gábor, podpredseda NR SR (2022-11-10):
Takže budeme pokračovať v prerušenej schôdzi oznámením, kto z členov vlády bude odpovedať na otázky za neprítomných členov vlády. Slovo má pán podpredseda vlády a minister financií. Nech sa páči.
Jurinová, Erika, podpredsedníčka NR SR (2015-09-23):
Pán poslanec Kuffa.
Podmanický, Ján, poslanec NR SR (2023-10-25):
Sľubujem. (Potlesk.)
Laurenčík, Milan, podpredseda NR SR (2021-07-23):
Pán poslanec, pokračujte, nech sa páči.
P. Farkas, poslanec: (2001-12-13):
J. Migaš, predseda NR SR: Prezentujme sa a hlasujme o návrhu pána poslanca Delingu. (Hlasovanie.) Prítomných je 131 poslancov, za 46, proti 41, zdržalo sa 43, nehlasoval 1. Tento návrh sme neschválili. Ďalší.
Plavčan, Peter, minister školstva, vedy, výskumu a športu SR (2016-11-24):
Ďakujem veľmi pekne za položené otázky. Týchto 200 tried vznikne, ako som uviedol, do roku 2018. Súvisí to s tým, akým spôsobom budú zabezpečované aj stavebné práce na rozšírenie týchto kapacít. A samozrejme, ak nám vyplynie, že počet detí populačných ročníkov bude neustále narastať, tak v rámci národného programu výchovy a vzdelávania k nim budú pripravované akčné plány a v rámci jednotlivých akčných plánov budeme navrhovať konkrétne opatrenia, aby sa tento problém začal účinne riešiť a aby sa napríklad v priebehu období, ak bude rásť počet detí populačných ročníkov, aby sa prijali opatrenia, ale aj s finančným krytím. To znamená, že chceme, aby tieto akčné plány boli pripravené tak, aby bolo jasné, ako sa kapacity zvýšia a koľko finančných prostriedkov to bude stáť, aby aj verejnosť, Národná rada, dámy a páni poslanci a takisto aj rodičia vedeli, že aké sú finančné nároky na tieto opatrenia, aby bolo možné aj požadovať navýšenie štátneho rozpočtu na zabezpečenie týchto opatrení. Ďakujem veľmi pekne. Skončil som.
Pellegrini, Peter, predseda NR SR (2015-03-19):
Prezentujme sa a hlasujme o postúpení návrhu zákona do tretieho čítania ihneď. (Hlasovanie.) Prítomných 140 poslancov, za hlasovalo 123, zdržalo sa 17. Návrh sme schválili. Sme v treťom čítaní . Otváram rozpravu v rámci tretieho čítania. Hlási sa niekto do rozpravy? Končím možnosť prihlásiť sa do rozpravy. Nikto sa do rozpravy nehlási Vyhlasujem rozpravu za skončenú. Pán spravodajca.
P. Miššík, poslanec: (2005-06-22):
Bod 1. V čl. I sa za bod 108 vkladá nový bod, ktorý znie: X za § 352a sa vkladá nový § 352b, ktorý znie. § 352b ods. 1. Súd na základe žiadosti vydá osvedčenie o Európskom exekučnom titule podľa osobitného predpisu, odkaz 40, alebo takéto osvedčenie na základe žiadosti zruší. Podrobnosti upraví všeobecne záväzný predpis vydaný ministerstvom spravodlivosti. Odsek 2. Na vydanie a zrušenie osvedčenia o Európskom exekučnom titule podľa osobitného predpisu, odkaz 40, je príslušný súd, ktorý vydal rozhodnutie, súd, na ktorom bol schválený o uzavretí súdny zmier a v prípade verejných listín krajský súd príslušný na vyššie overovanie listín podľa osobitného predpisu, odkaz 41. Poznámky pod čiarou k odkazu 40 a 41 znejú.  „Odkaz 40 nariadenie Európskeho parlamentu a Rady (ES č. 805/2004 zo dňa 21. apríla 2004), ktorým sa vytvára Európsky exekučný titul pre nesporné nároky (ú. v. EÚ L 143 z 30. 4. 2004) odkaz pod 41, § 62 zákona č. 97/1963 Zb. v znení zákona č. 589/2003 Z. z. Odôvodnenie: Je to reakcia na záväzky Slovenskej republiky vyplývajúce z členstva v Európskej únii. Spomínané nariadenie Európskeho parlamentu a Rady č. 805/2004 zo dňa 21. apríla 2004, ktorým sa vytvára Európsky exekučný titul pre nesporné nároky. To je to ú. v. EÚ L 143 z 30. 4. 2004. V odseku 2 sa upravuje príslušnosť,  to je veľmi dôležité, súdu na vydanie, prípadne zrušenie osvedčenia OEET. Procedurálny postup úpravy spravujúci poriadok. Skončil som, pán predseda.
Bugár, Béla, podpredseda NR SR (2018-10-17):
Nech sa páči, prezentujme sa a hlasujme o skrátení lehoty. (Hlasovanie.) Prítomných 144 poslancov, za 82, proti 47, zdržalo sa 15 poslancov. Návrh sme schválili. Nech sa páči.
Kaliňák, Robert, poslanec NR SR (2018-05-09):
Ďakujem pekne, ja som len úplne, pani poslankyňa, nepochopil, prečo ste reagovali na mňa, ja som nemal vystúpenie (povedané s úsmevom), ale, pani poslankyňa, ja si ten čas nechám iba na reakciu na pána Mizíka. Poviem vám takto, pán poslanec, môžme si aj my dať spoločné školenie niekedy a povedať si, že medzi migrantom a žiadateľom o azyl je ale dramatický rozdiel, ale dramatický rozdiel. To, s čím má Európa problém, je nelegálna migrácia. To je najväčší problém a z rokov predchádzajúcich predovšetkým to, že pri obrovskom počte nelegálnych migrantov jedna nemenová juhoeurópska alebo západo-juhoeurópska krajina udelila alebo urobila z nelegálnych migrantov šmahom jedného administratívneho rozhodnutia o počte zhruba milión ľudí legálnych obyvateľov tej krajiny. Toto sú rozhodnutia, ktoré zapríčinili tie veľké hniezda, ktoré sú, ktoré gravitujú k sebe, priťahujú k sebe ďalších migrantov z krajín, kde neprebieha vojnový konflikt, kde ide predovšetkým o ekonomickú migráciu. A ďalšia vec, pán poslanec, vojnovým utečencom azyl neprináleží. Čiže ešte preto vám stále hovorím o tých faktoch, nie preto, že sa chcem s vami hádať, ale preto, že vojnovému utečencovi azyl neprináleží. Ani mu nie je udeľovaný, ak to niektoré krajiny v Európe robia, robia proste chybu a spôsobili si sami sebe problémy. Preto hovorím, že môžte mať politické vyhlásenia, Slovensko je demokratická krajina a môže ich robiť, to je všetko v poriadku, hovorím, že by sa viacej hodilo opierať sa o niektoré fakty, ale zákon o azyle rieši to, aby sme ďalej pokračovali práve v tej politike, ktorú sme razili doteraz, ani zmäkčenie, ani žiadna zmena a mimo... (Prerušenie vystúpenia časomerom.)
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 128 poslancov, za 86, proti 33, zdržalo sa 9. Uvedený návrh sme schválili.
Bugár, Béla, podpredseda NR SR (2010-10-13):
Ďakujem, pán podpredseda vlády. Dávam teraz slovo spravodajcovi, ktorého určil navrhnutý gestorský výbor, pre sociálne veci, predsedovi tohto výboru Júliusovi Brockovi. Pán predseda výboru, nech sa páči, môžete nás informovať ako spravodajca.
P. Hrušovský, podpredseda NR SR: (2001-12-18):
(Hlasovanie.) Prezentovalo sa 105 poslancov, za 91, proti 3, zdržalo sa 6, nehlasovalo 5. Konštatujem, že vládny návrh zákona sme schválili. Páni poslanci, ešte predtým ako pristúpime k ďalšiemu hlasovaniu, chcem vás informovať, že odvoz poslancov na pohreb nášho zosnulého nebohého kolegu pána poslanca Slobodníka je zabezpečený autobusmi, ktoré budú pripravené v garáži Národnej rady Slovenskej republiky po vyhlásení prestávky o 11.00 hodine. Kto bude mať záujem využiť prepravu autobusmi, ktoré zabezpečila Kancelária Národnej rady, bude tak môcť urobiť. Pristúpime k hlasovaniu o ďalšom vládnom návrhu zákona o štátnej kontrole vnútorného trhu vo veciach ochrany spotrebiteľa a o zozname a doplnení niektorých zákonov , ktorý prerokúvame ako tlač 1252. Prosím teraz povereného spravodajcu pána poslanca Anteckého, aby uvádzal návrhy na hlasovanie. Návrh zákona prerokúvame v prvom čítaní. Pán poslanec Antecký. M. Antecký, poslanec: Vážený pán predseda, vážené kolegyne, vážení kolegovia, odporúčam, aby Národná rada Slovenskej republiky prijala k predloženému návrhu zákona toto uznesenie: V súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky Národná rada prerokuje návrh zákona v druhom čítaní.
Dostál, Ondrej, poslanec NR SR (2021-10-05):
Pán predseda, dajte, prosím, teraz hlasovať o pozmeňujúcom návrhu, ktorý som v rozprave predložil spolu s pani poslankyňou Marcinkovou.
Milanová, Natália, ministerka kultúry SR (2020-07-24):
Nestihnem úplne všetko, ďakujem veľmi pekne za zapnutie. Takže najprv k pani bývalej ministerke Laššákovej, ktorá evidentne za dva roky vôbec nepochopila, že o čom to ministerstvo celé je. Nepochopila ani to, že tých osemnásť inštitútov spadá pod ministerstvo zahraničných vecí a nemá spadať pod ministerstvo kultúry, lebo nemá diplomatický štatút. Kde chceme ušetriť 19,2 mil., no treba si prečítať revíziu výdavkov na kultúru, je to veľmi jednoduchá záležitosť. Tri milióny, to je také smerácke, nechávať na stole 3 mil. Vy, pani ministerka, ste nenechali žiadne peniaze na stole, nechali ste nevyminuté peniaze pre naše organizácie, ktoré tam boli rozpočtované, a tieto peniaze už organizáciám boli rozdelené. Dvadsať miliónov na Fond na podporu umenia? Vy naozaj ste za tie dva roky nepochopili, ako funguje Fond na podporu umenia? Tak to je ale veľmi smutné. Je to verejnoprávna inštitúcia, ktorá funguje samostatne, nezávislo od ministerstva kultúry, a tieto peniaze boli najužitočnejšie rozdelené práve, práve medzi umelcov formou štipendií a nových výziev aj mimoriadnych, aj tých, ktoré už boli vyhlásené. Takže mňa nesmierne mrzí, čo teraz som si vypočula. A ak som niekedy aj mala možno nejakú slabú chvíľu a počas svojej opozičnej praxe som si myslela, že treba k vám byť trošku zhovievavý, no tak asi nebolo treba ani toho kúska zhovievavosti. Čo sa týka pána Jarjabka, ten by mal najlepšie vedieť, aká je momentálne situácia v SND. A tá situácia je mimoriadne kritická. SND-čko stojí na pokraji priepasti, a veľmi dlhej, veľmi hlbokej priepasti. (Reakcia z pléna.) A to za tie štyri mesiace sa asi len tak nedá vymazať ani vygumovať, takže budeme robiť, čo bude v našich silách. No a k diplomovke, inak príde mi to také komické, že dvaja najväčší demagógovia bývalej éry ma cit... (Prerušenie vystúpenia časomerom. Potlesk.)
Šimečka, Michal, podpredseda NR SR (2024-02-16):
Ďakujem pekne. Pán poslanec Svoboda.
Blanár, Juraj, podpredseda NR SR (2021-06-15):
Ďalší v rozprave bol prihlásený pán podpredseda Grendel podľa § 28, podľa ktorého sa rovnako prihlásil medzitým aj pán minister obrany, a keďže došlo k dohode o výmene poradia, tak udeľujem slovo teraz pánovi ministrovi obrany a pripraví sa pán podpredseda Grendel. Nech sa páči.
M. Číž, podpredseda NR SR: (2008-10-30):
Teraz dávam slovo spravodajcovi, predsedovi výboru pre pôdohospodárstvo, životné prostredie a ochranu prírody, pánovi poslancovi Jánovi Slabému. Pán poslanec, informujte o stanovisku výboru.
Hudacký, Ján, poslanec NR SR (2014-06-03):
Ďakujem pekne. Prakticky predrečníci ma predbehli v tom zmysle, že som tiež sa chcel opýtať, ako to je s tými registrovanými partnerstvami, koľko ich teda môže byť spolu. Ale tak trochu nadviažem na to, o čom polemizoval kolega Lipšic, keď hovoril, že prečo sa ženieme do takejto novely ústavy v súvislosti s ochranou manželstva, 15 rokov ešte nič nebude. No, máme tu hneď návrh na registrované partnerstvá, ale otázka času, a nie 15 rokov, možno rok na to, ak by sa čosi také podarilo, a bude tu návrh na registrované manželstvá, resp. homosexuálne manželstvá. Takže ja by som nebol až taký optimista, čo sa týka, ako nám nič nehrozí. Ďakujem pekne.
B. Bugár, podpredseda NR SR: (2004-11-02):
Páni poslanci, keďže sa pán poslanec Kovarčík nestihol prihlásiť do rozpravy, pýtam sa, či je všeobecný súhlas, aj napriek tomu, že som uzavrel možnosť sa prihlásiť do rozpravy, či je všeobecný súhlas, aby pán poslanec Kovarčík mohol vystúpiť. (Reakcie z pléna.) Nie je všeobecný súhlas. Takže tým bola rozprava skončená. Pán poslanec Cabaj, procedurálny návrh? Nech sa páči.
B. Bugár, podpredseda NR SR: (2006-03-15):
(Hlasovanie.) Prítomných je 110 poslancov, za 76, proti 1, zdržalo sa 31, nehlasovali 2. Konštatujem, že návrh sme schválili. Nech sa páči. P. Keszegh, poslanec: Navrhujem hlasovanie o tom, aby sme predmetný zákon, ktorým sa mení a dopĺňa zákon č. 104/2004 (tlač 1426), postúpili do tretieho čítania.
Bugár, Béla, podpredseda NR SR (2011-05-18):
Na vystúpenie pána podpredsedu s faktickými dvaja. Končím možnosť sa prihlásiť do faktických. Pán poslanec Madej, nech sa páči. A potom pán poslanec Blanár.
Dostál, Ondrej, poslanec NR SR (2019-03-27):
Ďakujem kolegom za zaujímavú, podnetnú a kultivovanú debatu idúcu nielen striktne po samotnom texte návrhu zákona, ale aj po jeho spoločenských súvislostiach a teším sa na jej pokračovanie zajtra ráno o deviatej.
Pleštinská, Zita, poslankyňa NR SR (2022-04-27):
Pán predseda, teraz môžeme pristúpiť k hlasovaniu o pozmeňujúcom a doplňujúcom návrhu pána poslanca Jaroslava Karahutu.
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 132 poslancov, za 90, proti 5, zdržalo sa 36, nehlasoval 1. Konštatujem, že sme tento návrh schválili. Pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady, je to tlač 1226. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 9. decembra 1922. (správne 2022, pozn. red.) Prosím, prezentujme sa a hlasujeme. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podaných do 78. schôdze Národnej rady Slovenskej republiky a do 9. decembra 2022 , tlač 1226.) (Hlasovanie.) Prítomných 132 poslancov, za 86, proti 11, zdržalo sa 35. Konštatujem, že sme navrhované uznesenie schválili. Ďalej budeme hlasovať k bodu interpelácie . Pán poslanec Boris Susko požiadal podľa § 130 ods. 2 rokovacieho poriadku hlasovať o svojej interpelácii adresovanej dočasne poverenému predsedovi vlády Eduardovi Hegerovi vo veci vymenúvania a odvolávania štátnych funkcionárov s predchádzajúcim súhlasom prezidentky Slovenskej republiky po odvolaní vlády ako o naliehavej s lehotou na odpoveď na túto interpeláciu 15 dní. Prosím, prezentujme sa a hlasujeme. (Hlasovanie.) Prítomných 131 poslancov, za 119, zdržalo sa 12. Konštatujem, že sme tento návrh schválili. Pristúpime k hlasovaniu o bode 68 programu, je to prvé čítanie návrhu poslanca Vetráka na vydanie zákona, ktorým sa dopĺňa zákon č. 350/1996 Z. z. o rokovacom poriadku Národnej rady (tlač 1408). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Dominikovi Drdulovi, aby hlasovanie uviedol. (Hlasovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1408.)
Hlina, Alojz, poslanec NR SR (2014-12-10):
Vážený pán predseda, chcem vás poprosiť, chcem z rokovania stiahnuť svoj návrh o elektronických komunikáciách tlač 1262. Ďakujem pekne.
Remišová, Veronika, poslankyňa NR SR (2016-04-19):
Pán poslanec Matovič správne upozornil, že na programovom vyhlásení sú aj veľmi dôležití nositelia, ktorí za tým stoja. Napríklad pán Drucker za zdravotníctvo je ešte viac-menej uveriteľný, je to krízový manažér, zdravotníctvo je v kríze a dokážem veriť tomu, že to zdravotníctvo z tej krízy nejako dostane. Pán Lajčák v pozícii ministra zahraničných vecí je tiež uveriteľný a tie priority, ktoré si stanovil, sú úplne v poriadku, lebo viem, že ako osobnosť ich dokáže aj naplniť. Ale teraz bojovať proti korupcii, dať do programového vyhlásenia také veľké frázy, ktoré ste tam dali, a na čele rezortu stojí pán Kaliňák, tak to ani pri najlepšej vôli nedokážem uveriť. Keby sa dal podporiť len papier, žeby som povedala, že tak schválime len tento papier bez ľudí, tak, no možno by som mu dala známku že tri mínus, ale asi by som ho dokázala podporiť, lebo skutočne sú tam dobré veci. Ale papier aj s tými ľuďmi, ktorí majú presadzovať, akože presadzovať veci, ktoré sú tam popísané, to asi podporiť nedokážeme. Ďakujem.
V. Veteška, podpredseda NR SR: (2006-04-20):
Pani poslankyňa Tóthová.
Pfundtner, Edita, poslankyňa NR SR (2011-06-02):
Pán predseda, dajte, prosím, hlasovať o samostatnom pozmeňujúcom návrhu pána poslanca Madeja k čl. VI.
P. Hrušovský, predseda NR SR: (2005-05-24):
Nech sa páči, pán poslanec Ivanko. A. Ivanko, poslanec: Pán predseda, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2021-10-01):
Takže počuli ste informáciu od pána spravodajcu. Prerušujem rokovanie o tomto bode programu. Teraz bude nasledovať Správa špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2020 . Správa má tlač č. 607 a spoločná správa výborov má tlač 607a. Správu prednesie pán špeciálny prokurátor Daniel Lipšic. Prosím ho, aby prišiel do sály a správu uviedol. (Ruch v sále. Zaznievanie gongu.) Poprosím, kolegovia, o pokoj v sále. Páni poslanci, ak máte ešte niečo na dodiskutovanie s pánom generálnym prokurátorom, aby ste to urobili mimo rokovacej sály. Nech sa páči, pán špeciálny prokurátor.
Blanár, Juraj, podpredseda NR SR (2021-07-02):
Máte neobmedzený čas, pán spravodajca. Takže nemusíte mať obavu, môžete rečniť.
Dostál, Ondrej, poslanec NR SR (2022-10-05):
Pán poslanec a pán podpredseda Blanár povedal, že SaS sa tvári ako opozícia, a teda bývalá koalícia. No, vy viete zahrať na tú strunku, ktorou spojíte alebo spomeniete to, čo nás s bývalou koalíciou spája, ako ste to práve predviedli. Ale SaS je opozičná strana a robí si svoju opozičnú politiku napríklad, že upozorňuje na to, že sa tu chystajú prijímať protiústavné zákony. Obvinili ste pána poslanca Lehotského z klamstva, pritom ste klamali vy. Ak pán poslanec Lehotský hovoril o tom, že parlament sa rozhodol, aby pán poslanec Fico nebol vydaný súd, tak hovoril pravdu. Tento parlament rozhodol o tom, že pán poslanec Fico nebude vydaný súdu, aby ten súd rozhodol o tom, či pán poslanec Fico pôjde do väzby. Áno, lebo o tom rozhoduje súd a parlament rozhoduje iba o tom, že či súd o tom bude môcť rozhodovať, ak sa jedná o poslanca. Takže ospravedlniť pánovi poslancovi Lehotskému by ste sa mali vy. Nebudem teraz hovoriť o tom, že účelovo klamete, lebo pripúšťam, že ste sa iba pomýlili. Ale tvrdenie, že tento parlament rozhodol o tom, že nevydá pána poslanca Fica súdu je pravdivé. Bodka.
Nicholsonová, Lucia, podpredsedníčka NR SR (2016-04-20):
Ďakujeme, pani poslankyňa. Na vaše vystúpenie je s faktickými poznámkami prihlásených deväť pánov poslancov a pani poslankyňa Jurinová je posledná. Že? A nech sa páči, dávam slovo pánovi poslancovi Uhríkovi.
Taraba, Tomáš, poslanec NR SR (2021-05-28):
Pán kolega, pýtate sa, že aký majú plán, tak bez ohľadu nato, aký majú plán, zaplatiť navýšenie o 3,5 mld. deficit, čím sa dostanú na 11 mld., čo je v podstate takmer desaťnásobok toho, čo vyberú na daniach ročne, tak cesty sú len štyri, ktoré všade existujú. Po prvé masívne zvýšenie daní, po druhé rozpredaj národného majetku, po tretie tlačenie peňazí alebo po štvrté vyhlásiť bankrot. Nikto žiadnu piatu, inú možnosť nenašiel, to znamená, že ak tu počúvame, že ideme gréckou cestou, tak v roku dvetisíc-, myslím, šesť bolo, bolo v Grécku konanie olympijských hier, vtedy boli veľkým tigrom, boli úspešným štátom, dva roky nato zbankrotovali. My nie sme v rovine, že tu sa nepomáha, tu my nie sme v rovine, že je nulový štátny rozpočet veď oni aj bez tohoto navýšenia spôsobili 7,5-miliardovú sekeru. Takže myslím si, že to riešenie bude v ich prípade kombinácia všetkých týchto štyroch faktorov, čo spôsobí len to, že zo Slovenska ešte húfnejšie budú odchádzať naše deti, pretože oni to budú musieť všetko platiť. A takto sociálna politika ani prorodinná politika nevyzerá.
Zmajkovičová, Renáta, podpredsedníčka NR SR (2014-09-19):
Ďakujem, pán minister. Dávam slovo spravodajcovi, ktorého určil navrhnutý gestorský zahraničný výbor, Mariánovi Kérymu. Nech sa páči, pán spravodajca.
T. Cabaj, podpredseda NR SR: (2010-02-09):
Otváram všeobecnú rozpravu a konštatujem, že písomne sa do rozpravy za poslanecký klub KDH prihlásila pani poslankyňa Mária Sabolová. Nech sa páči, pani poslankyňa, môžete vystúpiť. Teraz budete mať možnosť stáť.
Ondruš, Branislav, poslanec NR SR (2010-12-14):
Pán predsedajúci, ďakujem pekne. Vzhľadom na to, že tu pani poslankyňa nie je, tak sa vzdávam tejto faktickej poznámky.
Hatráková, Katarína, poslankyňa NR SR (2023-02-08):
Ďakujem pekne, pán predsedajúci. Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Benčík, Ján, poslanec NR SR (2021-11-11):
Ďakujem za slovo. Pán Schlosár, na úvod vám zacitujem niekoľko téz z vášho plátku, ktorý vnucujete ľuďom do schránok. COVID-19 ako globálny podvod na ovládnutie ľudstva. Zákon o očkovacom apartheide zaviedol možnosť diskriminácie. Ako koronavírus predstavujete predsedu parlamentu, predsedu vlády, ministrov či hlavného hygienika. Vy sám osobne v tomto plátku tvrdíte: „Nejde pritom o nič iné ako o biznis farmafiriem a podľa mnohých aj o cielené znižovanie svetovej populácie. Jednoducho očkovací kolotoč sa musí točiť čo najdlhšie aj za cenu ľudských obetí. A možno práve o tie obete niekomu ide.“ Toto myslíte naozaj vážne, pán Schlosár? No a potom je tu ešte hotová bomba, že odborníci v tom majú jasno, covid je podvod. Ako údajného odborníka tam prezentujete akéhosi katolíckeho farára, cirkevného sudcu Mordela. No a tento Mordel tu hovorí: „Mám veľké pochybnosti ohľadom celej tejto agendy okolo pandémie, očkovania, testovania a covidových pasov. Bojím sa, že týmto spôsobom sa začína budovať svetový totalitný systém, ktorý v celých dejinách ľudstva nemá obdoby. O budovaní nového svetového poriadku sa v istých ,osvietenských´ kruhoch hovorí už celé stáročia. Zdá sa, že protagonisti globalizmu vystihli správny okamih a pomocou moderných technológií sa usilujú úplne ovládnuť a zotročiť človeka.“ No čo je iné toto ako zbierka priam nesmiernych hlúpostí, sprostostí a návratu do stredoveku.
Dostál, Ondrej, poslanec NR SR (2020-04-22):
Hlasovali sme o všetkých pozmeňujúcich a doplňujúcich návrhoch a keďže zákon prerokúvame v skrátenom legislatívnom konaní, sme v treťom čítaní, otvorte, prosím, rozpravu.
Pčolinský, Peter, poslanec NR SR (2018-09-19):
Ďakujem pekne. Pán Beblavý, mne veľmi nie je jasné, jak to chcete robiť s tými účtami, lebo ste hovorili, že vám stačí na potvrdenie alebo platnosť členstva, že dôjde úhrada za členské. No teraz si predstavte, že máte dvoch manželov, účet je na manželku, manžel je disponent, manžel sa chce stať členom, pošle ten prevod, ale účet je na manželku. Platobné karty, to si viem predstaviť. Ale ešte pri tých účtoch, veď ja keď si ja urobím výpis z účtu alebo si pozriem výpis z účtu, veď tam nemám uvedené, že kto mi poslal peniaze, keď je to z inej banky. Tam je uvedené číslo účtu. Ale tam nie je názov účtu. Čiže toto, keby ste mi vedeli nejak, lebo to sú také, to sú také návrhy podľa mňa nie veľmi dotiahnuté s tým členským, ktoré ste navrhovali. Ale ja súhlasím. Ja si to viem predstaviť v praxi, že by to nejako efektívnejšie mohlo fungovať. Len ešte raz. Ja keď si pozriem výpis z účtu, a príde mi platba z inej banky, tak ja vidím len číslo účtu. A to, že niekto do poznámky platby napíše Janko Mrkvička, neznamená, že majiteľ účtu je Janko Mrkvička. Čiže toto keby ste nejak možno dotiahli. Ďakujem.
Patakyová, Mária, verejná ochrankyňa práv (2020-11-25):
Vážený pán predsedajúci, ďakujem veľmi pekne za slovo. Vážené panie poslankyne, vážení páni poslanci, vážený pán minister, ja na záver si len dovolím poďakovať za to, že ste s takým záujmom prerokovali správu. To, čo možno od verejného ochrancu práv očakávať v takto ťažkej a komplexnej téme, je to, že prinesie svoju expertízu vo vzťahu k právnej úprave a vo vzťahu k tomu, ako sa táto práva úprava napĺňa práve orgánmi verejnej správy. To bol ten dôvod, pán minister, prečo som ja správu predložila parlamentu ako mimoriadnu správu, pretože som verejný ochranca práv, ktorý má povinnosť takto závažné zistenia, ktoré sú uvedené v správe, predkladať Národnej rade Slovenskej republiky. Pokiaľ v rámci prieskumu z vlastnej iniciatívy zistím nezrovnalosti nižšieho, menšieho rozsahu, nie tak závažné, samozrejme, že rokujem aj s príslušným ministerstvom. Minulý rok to tak bolo v oblasti práv seniorov v zariadeniach, kde sa nachádzajú seniori. Ale práve táto oblasť bola natoľko komplexná, natoľko závažné zistenia, týkala sa minimálne teda dvoch ústredných orgánov štátnej správy. Tak toľko na vysvetlenie, prečo tá správa bola predložená ako mimoriadna správa Národnej rade Slovenskej republiky aj s tými zisteniami. To, čo sa môže verejný ochranca práv so svojím tímom vyjadriť, tak to je práve oblasť práva, formálnoprávna úprava v legislatívnom dokumente, teda v zákone, resp. aplikácia tohto práva orgánmi verejnej správy. A tam tie zistenia sú alarmujúce. Ja neprehliadam tie súvislosti, ktoré, pán minister, ste uvádzali, ale súc viazaná aktuálnym právnym stavom, som musela tieto výsledky takýmto spôsobom predniesť. Ak sa právna úprava zdokonalí, zlepší v dôsledku prístupu k informáciám, v dôsledku znižovania tej správnej úvahy pre ústredné orgány štátnej správy, tak tá, ten odkaz, ktorý môže verejný ochranca práv dať tomuto plénu, bude naplnený. Samozrejme, s tým je spojené aj to, ak ministerstvo životného prostredia bude nad rámec toho zdokonaľovať ten zákon predovšetkým v oblasti tých regresných náhrad, pretože tam si uvedomujem tie nedostatky. Ale ja z pohľadu verejného ochrancu práv musím upozorňovať na to, že pri environmentálnych záťažiach a ich dopade na obyvateľstvo je ohrozené zdravie obyvateľov a je ohrozené ústavné právo na životné prostredie a na priaznivé životné prostredie a na jeho ochranu. Takže to je pozícia verejného ochrancu práv, ktorý v tejto komplexnej, zložitej oblasti môže prísť a predkladať svoje zistenia plénu Národnej rady. A to je to, o čom som sa vo svojej správe pokúsila. Ja ešte raz ďakujem za je prerokovanie. Všetko dobré. (Potlesk.)
Dostál, Ondrej, poslanec NR SR (2017-03-28):
Pani poslankyňa Cigániková, je normálne, že ľudia môžu mať názor na dôležité veci z našej histórie bez ohľadu na to, koľko mali vtedy rokov, alebo dokonca či vtedy žili, alebo nežili. Ja napríklad mám veľmi jasný názor na holokaust, hoci som vtedy nežil. Niekto nemá, lebo nežil. (Potlesk.) A tá myšlienka, že parlament nemôže všetko, aj podľa môjho názoru platí. Parlament naozaj nemôže všetko. Otázka je, čo je to, čo parlament nemôže. Podľa môjho názoru parlament nemôže odstrániť demokratický poriadok, demokratický systém, základné práva a slobody. To by malo byť materiálne jadro ústavy, na ktoré by nemal siahať nielen zákonodarca, ale ani ústavodarca. Otázka je, či môže, alebo nemôže zrušiť amnestie. Podľa môjho názoru, pokiaľ amnestie boli udelené spôsobom, akým boli udelené Mečiarove amnestie, boli pošliapaním princípov právneho štátu, tak to parlament ako ústavodarca urobiť môže. A nebola si jediná, kto vyslovil pochybnosti o tom, či je dobré riešenie zveriť Ústavnému súdu možnosť zvrátiť rozhodnutie ústavodarcu v takejto veci. Nikto z nás nespochybňuje, že Ústavný súd má právo preskúmavať súlad zákonov s ústavou. Toto je ale niečo úplne iné. Niečo, kde Ústavný súd môže zabiť návrat k spravodlivosti, a je normálne, že vzhľadom na jeho zloženie máme pochybnosti o zvolenom riešení a o tom, kam to povedie.
Laurenčík, Milan, podpredseda NR SR (2020-05-12):
Prosím, prezentujme sa a hlasujme. (Reakcie z pléna.)
Ďuriš Nicholsonová, Lucia, podpredsedníčka NR SR (2017-11-29):
Ďakujem pekne, pán spravodajca. Otváram všeobecnú rozpravu. Písomne sa do rozpravy za klub SaS prihlásila pani poslankyňa Anna Zemanová. A to je všetko, čo sa týka písomne prihlásených. Nech sa páči, pani poslankyňa.